《和张若愚子发秘丞同年见寄二首 其一》
宋代·冯山

岁月磨将老，蛟龙蛰未伸。文章俱不意，功业竟何人。

孤迹每一辙，衰乡馀几春。扁舟思共济，沧海阔无津。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。